CELEX: 31988R1155
Language: el
Date: 1988-04-28 00:00:00
Title: Κανονισμός (ΕΟΚ) αριθ. 1155/88 της Επιτροπής της 28ης Απριλίου 1988 για τροποποίηση του κανονισμού (ΕΟΚ) αριθ. 346/88 για τη θέσπιση ειδικών μέτρων επιτηρήσεως κατά την εισαγωγή επιτραπέζιων μήλων από τρίτες χώρες

Avis juridique important

|

31988R1155

Κανονισμός (ΕΟΚ) αριθ. 1155/88 της Επιτροπής της 28ης Απριλίου 1988 για τροποποίηση του κανονισμού (ΕΟΚ) αριθ. 346/88 για τη θέσπιση ειδικών μέτρων επιτηρήσεως κατά την εισαγωγή επιτραπέζιων μήλων από τρίτες χώρες  

Επίσημη Εφημερίδα αριθ. L 108 της 29/04/1988 σ. 0075 - 0075

***** ΚΑΝΟΝΙΣΜΟΣ (ΕΟΚ) αριθ. 1155/88 ΤΗΣ ΕΠΙΤΡΟΠΗΣ  της 28ης Απριλίου 1988  για τροποποίηση του κανονισμού (ΕΟΚ) αριθ. 346/88 για τη θέσπιση ειδικών μέτρων επιτηρήσεως κατά την εισαγωγή επιτραπέζιων μήλων από τρίτες χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 824/88 (2), και ιδίως το άρθρο 29 παράγραφος 2,  Εκτιμώντας:  ότι ο κανονισμός (ΕΟΚ) αριθ. 2707/72 του Συμβουλίου (3) καθορίζει τους όρους εφαρμογής των μέτρων διασφαλίσεως στον τομέα των οπωροκηπευτικών·  ότι ο κανονισμός (ΕΟΚ) αριθ. 346/88 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 871/88 (5), προβλέπει ειδικά μέτρα επιτηρήσεως κατά την εισαγωγή επιτραπέζιων μήλων από τρίτες χώρες·  ότι, κατά την υποβολή της αιτήσεως πιστοποιητικού εισαγωγής, ο εμπορευόμενος αναλαμβάνει την υποχρέωση, βάσει της νομικής κατάστασης που υφίσταται τη στιγμή εκείνη, ακόμη και αν το πιστοποιητικό εκδοθεί μετά από ορισμένη προθεσμία· ότι, σε περιπτωση μεταβολής ως προς τη διάρκεια ισχύος του πιστοποιητικού αυτού, αυτή εφαρμόζεται μόνο στα πιστοποιητικά εισαγωγής που ζητήθηκαν από την ημερομηνία εφαρμογής της σχετικής τροποποίησης· ότι είναι, εντούτοις, σκόπιμο στην παρούσα κατάσταση να παραταθεί, μετά από αίτηση του ενδιαφερομένου, η διάρκεια ισχύος των πιστοποιητικών εισαγωγής από ένα μήνα σε 40 ημέρες για τα πιστοποιητικά εισαγωγής που ζητήθηκαν πριν από τις 31 Μαρτίου 1988 αλλά εκδόθηκαν μετά την ημερομηνία αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 346/88, η παράγραφος 3 αντικαθίσταται από το ακόλουθο κείμενο:  «3. Τα πιστοποιητικά εισαγωγής ισχύουν κατά τη διάρκεια 40 ημερών από την ημερομηνία της έκδοσής τους όπως ορίζεται στο άρθρο 3 παράγραφος 3. Εντούτοις, η ισχύς αυτή περιορίζεται έως τις 31 Αυγούστου 1988. Όσον αφορά τα πιστοποιητικά που ζητήθηκαν πριν από τις 31 Μαρτίου 1988 και εκδόθηκαν μετά την ημερομηνία αυτή, η αρμόδια αρχή παρατείνει, μετά από αίτηση του εμπορευομένου, τη διάρκεια ισχύος του πιστοποιητικού εισαγωγής από ένα μήνα σε 40 ημέρες.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Απριλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 85 της 30. 3. 1988, σ. 5.  (3) ΕΕ αριθ. L 291 της 28. 12. 1972, σ. 3.  (4) ΕΕ αριθ. L 34 της 6. 2. 1988, σ. 21.  (5) ΕΕ αριθ. L 87 της 31. 3. 1988, σ. 73.